30.04.2015
Ихыркәшоуп Рауль Ҳаџьымба Ҟарачы-Черқьестәи Ареспубликаҟны ҩымштәи иусуратә визит.
Ҟарачы-Черқьестәи Ареспубликаҟны иҟазаара иалагӡаны Рауль Ҳаџьымба дырҧылеит ҞЧА Ахада Рашид Темрезови, Ҟарачы-Черқьестәи Ареспублика аиҳабыра алахәылаҩцәеи, Апарламент адепутатцәеи, Аҧсны жәлар Рџьынџьтәылатә еибашьра аветеранцәа - ауаажәларратә еиҿкаара “ҞЧА аҟнытә зхатәгәаҧхарала Аҧсны иеибашьуаз Реидгыла” алахәылаҩцәеи.
Мшаҧы 29 рзы Аҧснытәи аделегациа алахәын Аҧсны Актәи Ахада Владислав Арӡынба игәалашәара иазкыз ахәылҧаз.
Аҧсны Ахада Ҟарачы-Черқьестәи Ареспублика ашҟа иусуратә визит аан ицын Ашәарҭадаратә Хеилак амаӡаныҟәгаҩ Муҳамед Кьылба, Амилаҭтә олимпиатә еилакы Апрезидент Валери Аршба, Адунеизегьтәи аҧсуа-абазатә конгресс амаӡаныҟәгаҩ хада Геннади Аламиа, ауаажәларратә усзуҩы Хьрыҧс Џьапуа.